《红豆》
清代·潘问奇

故国龙孙竟杳然，堂前燕子剧堪怜。摧残芳树岐王第，憔悴春华贺老弦。

红豆不忘行乐夜，锦缠殊忆奉恩年。因君细数梁园事，羯鼓琵琶总杜鹃。

作者简介：（1632—1695）浙江钱塘人，字雪帆，又字云程、云客。诸生。家贫，游食四方。至大梁，拜信陵君墓；至湖南，吊屈原于汨罗；入蜀，悼诸葛武侯；又北谒明十三陵。后入扬州天宁寺为僧。有《拜鹃堂集》。